stanford-oval/wikipedia huggingface dataset:
Gunther Plaut

Gunther Plaut
Wolf Gunther Plaut CC, O.Ont, (1. marraskuuta 1912 – 8. helmikuuta 2012) oli reformijuutalainen rabbi ja tunnettu juutalaisaiheista kirjoittava tutkija. Hän syntyi Münsterissä, Saksassa, mutta lähti vuonna 1935 pakoon kansallissosialistista hallitusta ja asettui Yhdysvaltoihin.
Plaut, joka valmistui rabbina Hebrew Union Collegesta vuonna 1939, sai Yhdysvaltain kansalaisuuden 31. maaliskuuta 1943. Hän työskenteli pitkään Toronton Holy Blossom Templessä Kanadassa.
Plautista tehtiin Order of Canadan Officer vuonna 1978, ja hänet ylennettiin Companionin arvoon 1999; hän kuului lisäksi Order of Ontarioon. Hänelle myönnettiin vuonna 1999 myös Saksan Bundesverdienstkreuz. Plaut kuoli 99-vuotiaana helmikuussa 2012
HMCS Micmac

| HMCS Micmac |
| --- | --- |


Aluksen vaiheet
Rakentaja:  Halifaxin telakka
Kölinlasku:  20. toukokuuta 1942
Laskettu vesille:  18. syyskuuta 1943
Palveluskäyttöön:  18. syyskuuta 1945
Poistui palveluskäytöstä:  31. maaliskuuta 1964
Tekniset tiedot
Uppouma:  1 880 t (standardi) 2 560 t (max)
Pituus:  115 m
Leveys:  11,13 m
Syväys:  2,7 m
Koneteho:  44 000 hv
Nopeus:  36 solmua (67 km/h)
Miehistöä:  190
Aseistus
Aseistus:  6 × QF 4,7" Mk XII -tykkiä kaksiputkisina LA asennuksina 2 × QF 4"/L45 Mk XVI -tykkiä kaksiputkisena asennuksena  1 × neliputkinen QF 2 naulan ilmatorjuntatykki 6 × kaksiputkista Oerlikon 20 mm 4 × 21" (533 mm) torpedoputkea 2 × syvyyspomminheitintä ja 1 kisko, joihin 40 syvyyspommia
HMCS Micmac (viirinumerot R10 ja vuodesta 1950 alkaen DDE214) oli Kanadan laivaston toisen maailmansodan jälkeen valmistunut Tribal-luokan hävittäjä Korean sodassa.
Valmistus

Alus tilattiin Halifaxin telakalta, missä köli laskettiin 20. toukokuuta 1942. Alus laskettiin vesille 18. syyskuuta 1943 ja otettiin palvelukseen 18. syyskuuta 1945.
Gunta Latiševa-Čudare

Gunta Latiševa-Čudare (s. 9. maaliskuuta 1995) on latvialainen yleisurheilija, joka kilpailee pikajuoksussa.
Euroopan nuorten kesäolympiafestivaaleilla Trabzonissa 2011 Latiševa-Čudare sijoittui 200 metrin juoksussa neljänneksi. Lillen alle 18-vuotiaiden MM-kilpailuissa 2011 hän osallistui sekä 100 että 200 metrin juoksuihin, päästen jälkimmäisessä välieriin. Barcelonan alle 20-vuotiaiden MM-kilpailuissa 2012 Latiševa-Čudare jäi 400 metrin juoksussa alkueriin ajalla 55,57. Rietin alle 20-vuotiaiden EM-kilpailuissa 2013 Latiševa-Čudare juoksi 400 metrin finaalissa ajan 52,76 sijoittuen neljänneksi. Eugenen alle 20-vuotiaiden MM-kilpailuissa 2014 hän pääsi 400 metrillä välieriin, mutta karsiutui finaalista ajalla 54,23. Saman vuoden Zürichin EM-kilpailuissa ja Tallinnan alle 23-vuotiaiden EM-kilpailuissa 2015 hän karsiutui 400 metrin alkuerissä. Pekingin MM-kilpailuissa 2015 Latiševa-Čudare jäi alkueriin 400 metrillä juostuaan ajan 52,17.
Latiševa-Čudare karsiutui 400 metrin välierissä Amsterdamin EM-kilpailuissa ja alkuerissä Rio de Janeiron olympialaisissa 2016. Hän voitti alle 23-vuotiaiden Euroopan-mestaruuden 400 metrillä Bydgoszczissa 2017 ajalla 52,00. Lontoon MM-kilpailuissa 2017 hän juoksi 400 metrin alkuerissä ennätyksensä 51,37. Hän karsiutui välierissä. Hän saavutti Taipein universiadeissa 2017 hopeaa 200 metrillä ennätyksellään 23,15. Hän karsiutui 400 metrin välierissä Berliinin EM-kilpailuissa 2018. Glasgow'n EM-hallikilpailuissa 2019 hän juoksi 400 metrin alkuerissä Latvian ennätyksen 52,66, mutta karsiutui välierissä. Saman vuoden Dohan MM-kilpailuissa hän karsiutui 200 metrin alkuerissä. Belgradin sisäratojen MM-kilpailuissa 2022 hän karsiutui 400 metrin alkuerissä. Kesällä 2022 hän karsiutui 400 metrin alkuerissä Eugenen MM-kilpailuissa ja välierissä Münchenin EM-kilpailuissa ennätyksellään 51,25.
Kuningas Gilgameš

| Kuningas Gilgameš> Gilgamesh the king |
| --- | --- |
 Suomenkielisen laitoksen kansikuva.  Ensimmäisen painoksen kansikuva.
Alkuperäisteos
Kirjailija:  Robert Silverberg
Kieli:  englanti
Genre:  historiallinen romaani, fantasia
Julkaistu:  1984
Ulkoasu:  sidottu
Sivumäärä:  320
ISBN:  0-877-95599-9
Suomennos
Suomentaja:  Tiia Löytty
Kansitaiteilija:  Teemu Helenius
Kustantaja:  Vaskikirjat
Julkaistu:  2008
Ulkoasu:  nidottu
Sivumäärä:  282
ISBN:  978-952-5722-04-8
Löydä lisää kirjojaKirjallisuuden teemasivulta
Kuningas Gilgameš (engl. Gilgamesh the king) on Robert Silverbergin romaani vuodelta 1984. Teos kertoo sumerilaisen Gilgameš-eepoksen nimihenkilön kuningas Gilgamešin tarinan. Suomeksi teos on ilmestynyt 2008 Vaskikirjojen kustantamana. Teos oli ehdolla vuoden 2009 Tähtifantasia-palkinnon saajaksi.
Loppusanoissa Silverberg kertoo keskittyvänsä lähinnä historialliseen Gilgamešiin mutta käsittelevänsä myös tämän myyttistä puolta. Kertomuksen runkona on akkadinkielinen eepos, jonka kertomusta kirjailija on täydentänyt vanhemmilla sumerinkielisillä tarinoilla. Romaaninsa pohjana Silverberg käytti Alexander Heidelin (1946) ja E. A. Speiserin (1955) englanninkielisiä käännöksiä. Alkutekstien yliluonnolliset tapahtumat Silverberg tulkitsee ”realistiseen tapaan”.
Arvostelut

Vesa Sisättö kirjoitti Helsingin Sanomissa Silverbergin tekevän ”eeppisestä ja myyttisestä tarinasta viihdyttävän historiallisen romaanin”. Tarinan keskeisiä teemoja ovat yksinäisyys, kuolemanpelko, poliittinen valtakamppailu sekä Gilgamešin, Enkidun ja Inannan välinen traaginen kolmiodraama. Kertojana toimivan sankarin ”pohdiskelut ovat ajoittain hieman anakronistisia, mutteivät häiritsevän paljon”.
HMCS Magnificent

| HMCS Magnificent |
| --- | --- |
 HMCS Magnificent

Aluksen vaiheet
Rakentaja:  Harland and Wolff, Belfast, Pohjois-Irlanti
Kölinlasku:  29. heinäkuuta 1943
Laskettu vesille:  16. marraskuuta 1944
Palveluskäyttöön:  21. maaliskuuta 1948
Poistui palveluskäytöstä:  1956
Tekniset tiedot
Uppouma:  14 452 t
Pituus:  211,84 m
Leveys:  24,38 m
Syväys:  7,16 m
Koneteho:  40 000 hp
Nopeus:  25 solmua
Miehistöä:  1 100
Aseistus
Aseistus:  24 x QF 2 naulan ilmatorjuntatykkiä 19 x Bofors 40 mm 37 x lentokonetta
HMCS Magnificent oli Britannian kuninkaalliselle laivastolle valmistettu ja Kanadan ostama Majestic-luokan lentotukialus.
Valmistus

Alus tilattiin Harland and Wolffilta Belfastista Pohjois-Irlannista, missä köli laskettiin 29. heinäkuuta. Alus laskettiin vesille 16. marraskuuta 1944 ja valmistui 21. toukokuuta 1958.
Alus siirrettiin valmistuessaan Kanadan laivastolle korvaamaan Colossus-luokan lentotukialus HMCS Warrior. Alus oli useassa eri tehtävässä sekä lentokonein että helikopterein varustettuna lentotukialuksena.
Palvelus

Laivaston ollessa harjoituksissa 20. maaliskuuta 1949 Karibianmerellä 32 Magnificentin lentokoneiden käsittelijää kieltäytyi aamun siivouspalveluksesta erilaisiin epäkohtiin vedoten. Aluksen kapteeni pyrki maltilliseen ongelmanratkaisuun keskustellen epäkohdista ja välttäen kutsumasta tapahtumaa kapinaksi, joka olisi aiheuttanut siihen osallistuneille vakavia seurauksia.
Lähes samanaikaisesti vastaava tilanne syntyi HMCS Crescentillä Nanjingissa Kiinassa ja HMCS Athabaskanilla Manzanillossa Meksikossa. Niidenkin kapteenit pyrkivät maltilliseen tilanteen ratkaisemiseen.
Alus osallistui Suezin kriisiin kuljettamalla alueelle joukkoja ja kalustoa. Alus siirsi sinne muun muassa suurimman osan kanadalaisista rauhanturvaajista ja heidän kalustostaan.
Alus poistettiin 1956 palveluksesta ja palautettiin seuraavana vuonna Kuninkaalliselle laivastolle. Alus sijoitettiin reserviin ja romutettiin 1965.
Aiheesta muualla

Wikimedia Commonsissa on kuvia tai muita tiedostoja aiheesta .
Kanadan laivasto eilen ja tänään kuvagalleria: HMCS Magnificent (englanniksi)
HMCS Magnificent (englanniksi)
Luutnantti Robert Grenierin kokemuksia HMCS Magnificentilla (Arkistoitu – Internet Archive) (englanniksi)
Majestic-luokan lentotukialukset
Hamagian kulttuuri

hamagian kulttuurin istuva "ajattelija"
Hamagian kulttuuri sijaitsi neoliittisella kivikaudella Luoteis-Bulgariassa, ja Dobrujassa Tonavan oikealla rannalla ja Tonavan jokisuistossa.  Kulttuurin päälöytöpaikka on Baia-Hamagia merkittävä myös Durankulak Bulgariassa. Cernavodăn hautausmaalta on löydetty "ajattelijan" ja "istuvan naisen" patsaat.
Kulttuuri liittyy maanviljelyn saapumiseen tälle alueelle.  Ihmiset asuivat suorakaiteen muotoisissa, 1-2 huoneen taloissa useimmiten vesistöjen äärellä, joskus luolissa. Talot olivat joskus ryhmissä , niin että ajan myötä syntyi rauniokumpuja.
Se muistuttaa Vinčan, Dudeștin ja Karanovo III:n kulttuureja joiltain osin. Kulttuurille oli ominaista suuri pysyvyys. Kulttuurille on tyypillisiä istuvat naispatsaat, jotka tuovat mieleen Turkin alueen muinaiset löydöt. Maalatussa keramiikassa on spiraaliaiheita ja mutkikkaita geometrisia kuvioita. Kulttuuri kehittyi ilman katastrofeja varhaisen kuparikauden 
Gumelnitsan, Boianin ja Varnan kulttuureiksi.
Wikimedia Commonsissa on kuvia tai muita tiedostoja aiheesta .
Konrad

| Konrad |
| --- | --- |
Nimipäivä:   
– suomenkielinen:  –
– ruotsinkielinen:  12. marraskuuta
– ortodoksinen:  –
Muunnelmia:  Kurt, Konni
Vastineita eri kielissä:  Conrad, Conny
Nimen alkuperä:  germaaninen, rohkea + neuvo
Infobox OKNimi-testi OK: 
Konrad, englanninkielisissä maissa Conrad, on alkujaan saksalainen miehen etunimi. Nimi on yhdistetty germaanisista rohkeaa ja neuvoa tarkoittavista sanoista. Keskiajalla se oli neljän Saksan hallitsijan nimi.
Suomessa nimi Konrad oli vuoden 2019 loppuun mennessä annettu Digi- ja väestötietoviraston tietojen mukaan 1 620 henkilölle. Nimeä ei ole suomen­kielisessä kalenterissa, mutta suomen­ruotsalaisen kalenterin mukaan Konradin nimipäivä on 12. marraskuuta.
Tunnettuja Konradeja > Hallitsijoita

Konrad I, Saksan kuningas 911–918
Konrad II, Pyhän saksalais-roomalaisen keisarikunnan hallitsija 1024–1039
Konrad III, Saksan kuningas 1138–1152
Konrad, Monferraton markiisi 1191–1192, Jerusalemin kuningas 1192
Konrad IV, Pyhän saksalais-roomalaisen keisarikunnan hallitsija 1237–1254, Jerusalemin kuningas 1228–1254, Sisilian kuningas 1250–1254
Konrad I, Švaabian herttua 1122–1152, Burgundin rehtori 1127–1152
Konradin eli Konrad Nuorempi (1252–1268), Sisilian kuningas (nimellä Konrad II), Jerusalemin kuningas (nimellä Konrad III),  Svaabian herttua (nimellä Konrad IV), Konrad IV:n poika
Kuvitteellisia Konradeja

Konrad, kissa Gösta Knutssonin Pekka Töpöhäntä -kirjasarjassa, Monnin sukulainen
Konrad Ankanpää, Mummo Ankan veli Disneyn sarjakuvissa
Konrad von Carstein, vampyyri Warhammerin lautapelissä Vampire Counts
Aiheesta muualla

Kuvia tai muita tiedostoja aiheesta Konrad Wikimedia Commonsissa
Heikki Sandberg

Heikki Sandberg (1834–1908 Oulu) oli suomalainen maanviljelijä ja maallikkosaarnaaja.
Kemin maalaiskunnan Alapaakkolan kylässä asunut Sandberg vaikutti lestadiolaisessa liikkeessä. 1890-luvulla tapahtuneessa lestadiolaisten hajoamisessa Sandbergin seuraajat muodostivat oman lahkonsa, jota kutsuttiin nimellä "samperilaiset". Vuosisadan vaihteessa Sandberg kulki saarnamatkoilla myös Savossa ja Pohjois-Karjalassa. Sandbergin kuoltua hänen kannattajansa liittyivät uusheränneisiin.
Kosketuslevy

Applen MacBookin kosketuslevy.
IBM ThinkPad R51:n TrackPoint-tappihiiri (ylävasemmalla) ja kosketuslevy.
BlackBerry Curve 8520:n kosketuslevy.
Kosketuslevy (engl. touchpad) on kannettavissa tietokoneissa yleinen ulkoisen hiiren korvaava osoitinlaite.
Kosketuslevyä käytetään kuljettamalla sormea sen pinnalla.
Kosketuslevyjä on nykyään saatavilla pöytäkoneillekin. Sellaisen esitteli Apple vuonna 2010 nimellä Magic Trackpad.
Kosketuslevyjen toimintoja

Useimmat (erityisesti Synaptics-ajurilla käytettävät) kosketuslevyt tukevat mm. seuraavia lisätoimintoja:
Epätasaisesti kiihtyvä liike
Lyhyt napautus
yhdellä sormella (toimii kuten hiiren ykköspainikkeen (yleensä vasen painike) painallus)
kahdella sormella (toimii kuten hiiren kakkospainikkeen (yleensä keskipainike) painallus)
kolmella sormella (toimii kuten hiiren kolmospainikkeen (yleensä oikea painike) painallus)
Vieritysalue kosketuslevyn oikeassa ja/tai alalaidassa
Aiheesta muualla

Wikimedia Commonsissa on kuvia tai muita tiedostoja aiheesta .
Synaptics, eräs kosketuslevyjen valmistaja
HOPE

HOPE oli Japanin avaruusjärjestön (JAXA) avaruussukkulaprojekti. HOPE-nimi tulee sanoista "HII Orbiting Plane". Sukkula oli tarkoitus laukaista HII-kantoraketilla. Projekti lopetettiin vuonna 2003 JAXAn perustamisen yhteydessä.
HOPE-X oli sukkulaa testaava prototyyppi, HOPE-Experimental.
Sukkulaprojekti alkoi Japanin aiempien kahden avaruusjärjestön NASDAn ja NALin yhteisprojektina 1980-luvulla. Se liittyi silloin ISS-avaruusasemaan kuten Euroopan avaruusjärjestön Hermes.
Aiheesta muualla

JAXAn Hope-X ohjelman sivusto (Arkistoitu – Internet Archive)
JAXAn sivusto
Heikki Santala

Heikki Santala (s. 1934 Kauhava) on suomalainen tietoliikenteen uranuurtaja ja pitkän linjan ammattiyhdistysaktivisti. Järjestöneuvos Santala toimi ammattijärjestötehtävissä lähes 40 vuoden ajan. Hän oli perustamassa kaikkiaan seitsemää eri ammattiliittoa ja työttömyyskassaa ja toimi niiden puheenjohtajina. Suomen Tietoliikennetekniset ry:n puheenjohtajana hän toimi yhtäjaksoisesti 31 vuotta.
Koulutukseltaan Heikki Santala on kansainvälinen radiosähköttäjä. Hän kuitenkin erikoistui heti ammattitutkinnon suoritettuaan 1964 tietoliikenteen automatisointiin tietokoneiden avulla, mikä erityisesti 1960-luvulla oli pioneerityön luonteista; kuten Ilmatieteen laitoksen sääviestiliikenteen automatisointi, ja myös VR:n automaattinen paikanvarausjärjestelmä 1970-luvulla. Ammattijärjestötehtävissä Santalan tiukka toiminta jakoi mielipiteitä puolesta ja vastaan. Tasavallan presidentti myönsi 2005 Heikki Santalalla järjestöneuvoksen arvonimen hänen yhteiskunnallisista ansioistaan. Santala jäi eläkkeelle 70-vuotiaana vuonna 2004.
Santala on kirjoittanut aktiivisesti yleisönosastokirjoituksia ja keskustelupalstakommentteja esimerkiksi  Ilkkaan ja  Helsingin Sanomiin. Hän on ottanut kantaa mm.  Jyrki Kataisen hallitusneuvotteluihin, yksityiseen pysäköinninvalvontaan ja homoseksuaalisuuteen. Politiikassa hän on ollut mukana toimimalla  Kauniaisten kaupunginvaltuustossa sekä  SDP:n paikallisyhdistyksessä.
HMS Bonaventure

HMS Bonaventure on ollut kahdeksan Britannian Kuninkaallisen laivaston aluksen nimenä.
Bonaventure (1489) alus
Bonaventure (1551) alus
Bonaventure (1567) 47-tykkinen alus
Bonaventure (1621), 32 -tykkinen alus
Bonaventure (1660), 42-tykkinen neljännen luokan alus
HMS Bonaventure (1667), polttolaiva
HMS Bonaventure (1892), Astraea-luokan risteilijä
HMS Bonaventure (31), Dido-luokan ilmatorjuntaristeilijä
HMS Bonaventure (F139), X-luokan minisukellusveneiden emäalus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Bonaventure”, voi hakea sivunnimihaulla, laajalla sivunnimihaulla tai tekstihaulla.
Kópsi

| --- | --- |
Sijainti:  Evrytanía, Keski-Kreikka, Kreikka
Vuoristo:  Ágrafa
Korkeus merenpinnasta:  1 939 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Kópsi (kreik. Κόψι) on vuori Ágrafa-vuorilla Keski-Kreikassa. Sen korkeus on 1 939 metriä.
Kópsi-vuori sijaitsee Evrytanían alueyksikön alueella. Vaellusreitti vuoren huipulle saa alkunsa Ágrafan kunnan Mavrommátan kylästä. Sen kokonaispituus edestakaisin on noin 12,5 kilometriä.
Krista Tesreau

Krista Tesreau (s. 10. tammikuuta 1964 St. Louis, Missouri) on yhdysvaltalainen näyttelijä.
Tesreau esiintyi Mindy Lewiksen roolissa televisiosarjassa Guiding Light vuosina 1983–1989. Hän on myös pianisti; hän aloitti soittamisen kaksivuotiaana ja menestyi kilpailuissakin. Hän kilpaili lisäksi voimistelijana ja opiskeli tanssia, laulua sekä klarinetinsoittoa. Hänellä on ollut Guiding Lightin jälkeenkin eri rooleja televisiossa (mm. Santa Barbara, One Life to Live) ja elokuvissa. Hän on myös palannut Guiding Lightiin toistuvasti vuosien varrella.
Tesreau oli Daytime Emmy -ehdokkaana vuonna 1987. Hän on ollut Internet Movie Databasen mukaan kahdesti naimisissa; ensin vuosina 1991–1992 Robert Mionen ja sitten vuodesta 2004 Glen Straussin kanssa. Toisesta avioliitosta hänellä mainitaan olevan kaksi lasta: Michael Paul Strauss (s. 2005) ja Julia (s. 2008). Nykyisin Tesreau toimii näyttelijänä ja juontajana.
Aiheesta muualla

Näyttelijän kotisivut (englanniksi)
Krista Tesreau Internet Movie Databasessa. (englanniksi)
HD DVD

| HD DVD |
| --- | --- |


Tyyppi:  optinen levy
Enkoodaus:  VC-1, H.264, ja MPEG-2
Kapasiteetti:  15GB & 30GB
Lukumekanismi:  1× @ 36 Mbit/s & 2× @ 72 Mbit/s
Kehittäjä:  Toshiba
HD DVD (High Definition Digital Versatile Disc) eli teräväpiirto-DVD oli Toshiban kehittämä optinen levyformaatti, joka suunniteltiin Blu-ray-formaatin kilpailijaksi. Blu-rayn tavoin HD DVD -levyjä kirjoitetaan ja luetaan käyttäen sinistä laseria toisin kuin CD- ja DVD-levyjä, joita kirjoitetaan ja luetaan käyttäen punaista laseria.
19. helmikuuta 2008 Toshiba ilmoitti lopettavansa HD DVD -laitteiden kehityksen, valmistuksen ja markkinoinnin. Toshiba kuitenkin tarjoaa täyden tuotetuen kaikille laitteen ostaneille. HD DVD -formaattia käyttävien laitteiden myynti loppui maaliskuun 2008 loppuun mennessä.
Yleistä

Yksikerroksisen HD DVD -levyn kapasiteetti on noin 15 gigatavua, ja kaksikerroksisen 30 gigatavua. Toshiban suunnittelema 51 gigatavun kokoinen kolmikerroksinen HD DVD -levy on myös hyväksytty valmistettavaksi, mutta sitä ei vielä otettu käyttöön elokuvateollisuudessa. Yhden kerroksen suurin mahdollinen tilavuus on HD DVD -levyissä tällä hetkellä 17 gigatavua. HD DVD -levyn suojakerros on 0,6 mm paksu, eli sama kuin DVD-levyissä. Vastaavasti Blu-ray -levyissä tieto sijaitsee vain 0,1 mm levyn pinnasta.
HD DVD vs. DVD ja Blu-ray > Edut

Suurempi kapasiteetti (kuin DVD:llä) mahdollistaa paremman kuvan ja äänen.
Vanhat DVD-tuotantolinjat on helppo muuntaa tuottamaan HD DVD:itä.
HD DVD -soittimet ovat yhteensopivia DVD:n kanssa.
Halvempi valmistushinta kuin Blu-raylla.
Ei aluekoodeja.
HD DVD vs. DVD ja Blu-ray > Haitat

Pienempi kapasiteetti kuin Blu-ray-levyillä.
Elokuvayhtiöt Disney/BVHE, Fox, Sony, MGM, Lionsgate, Warner Bros, Universal ja Paramount tekevät vain Blu-ray-levyjä.
Ei yhtään suurta elokuvayhtiötä tukena.
Formaatin elinkaari

Pelkkää HD DVD:tä tuki kaksi suurta Hollywoodin filmistudiota: Paramount (eli Paramount Pictures, Dreamworks, Paramount Vantage, Nickelodeon Movies ja MTV Films) ja Universal Studios. Kuusi studiota olivat Blu-rayn takana: Disney/Buena Vista, Fox, Sony, MGM, Lionsgate ja Warner Bros.
Syyskuussa 2006 Brittiläinen New Medium Enterprises -yhtiö ilmoitti keksineensä tavan tuottaa edullisesti monikerroksisia DVD-levyjä, joille voidaan tallentaa sekä HD DVD- että Blu-ray-formaattia. Levyt toimisivat molempien formaattien soittimissa. Uudella tekniikalla tuotetun monikerroslevyn tuotantohinta on yhdeksän senttiä, tavallisen DVD-levyn hinnan ollessa kuusi senttiä. Uutta teknologiaa käyttävät prototyyppituotantolinjat käynnistettiin vuoden 2007 alussa. Myös Warner Bros. on patentoinut tekniikan, jolla samalle DVD-levylle voidaan tallentaa eri formaateissa olevaa sisältöä.
20. elokuuta 2007 Paramount ilmoitti alkavansa tukea vain HD DVD -formaattia. Aiemmin yhtiö julkaisi elokuviaan myös Blu-ray-formaatissa. Paramountiin kuuluvat Paramount Pictures, Dreamworks, Paramount Vantage, Nickelodeon Movies ja MTV Films.
4. tammikuuta 2008 Time Warner ilmoitti tukevansa jatkossa ainoastaan Blu-ray-formaattia. Tämä tarkoitti, että HD DVD:tä tuki elokuvayhtiöistä ainoastaan Paramount ja Universal Studios.
The New York Times spekuloi, että Warnerin päätös saattaa merkitä HD DVD:n suosion romahtamista. .
19. helmikuuta 2008 Toshiba ilmoitti lopettavansa HD DVD -laitteiden kehityksen, valmistuksen ja markkinoinnin. Toshiba kuitenkin tarjoaa täyden tuotetuen kaikille laitteen ostaneille. HD DVD -formaattia käyttävien laitteiden myynti loppui vuoden 2008 maaliskuun loppuun mennessä.
Toshiban ilmoitus tuli vain joitakin päiviä sen jälkeen kun Wal-Mart, Best Buy ja Netflix ilmoittivat päätöksestään tukea vain Blu-ray-formaattia.
Suojaus

HD DVD käyttää Blu-rayn tapaan AACS- eli Advanced Access Content System -salausta levyn sisällön suojaamiseen. Paitsi että jokaista julkaisuninimikettä kohti on avain (title-specific key), on myös jokaisella lisensoidulla mediasoittimella omat salausavaimensa (device key). Mediasoitin käyttää omakohtaista salausavaintaan avaamaan levylle talletetun nimikeavaimen, jolla levyn sisältö puretaan. Mikäli jokin mediasoittimen käyttämistä avaimista onnistutaan selvittämään, avain voidaan pudottaa uusista nimikkeistä, jolloin sitä ei voida käyttää uusien nimikekohtaisten avainten selvittämiseen. Toisin kuin DVD-levyillä käytetty CSS, AACS:n algoritmi on julkinen, mutta salausavaimet salaisia.
Vuoden 2007 alkupuolella uutisoitiin, että muslix64-nimeä käyttävä krakkeri olisi murtanut osittain AACS-suojauksen. Todellisuudessa itse suojausta ei murrettu, vaan krakkerit ovat vain löytäneet joidenkin HD DVD- ja Blu-ray-nimikkeiden salausavaimia mediasoitinten jäljiltä tietokoneen muistista, jolloin levyjen sisältö on pystytty kopioimaan. Tämä osoittaa kuitenkin DRM-suojauksen ongelman, mikäli mediaa saa toistaa PC:llä – mediasoittimen on pidettävä salausavainta koneen muistissa, jolloin se voidaan aina löytää, viimeistään virtuaalikoneen avulla. Tämän estämiseksi koko PC:n arkkitehtuuria pitäisi muuttaa, tai sitten levyn toistaminen PC:llä pitäisi estää kokonaan jättämällä avaimet yhdellekään mediasoittimelle myöntämättä.
Ensimmäiset hyökkäykset torjuttiin peruuttamalla CyberLinkin ja Corelin PC:llä toimivien soitto-ohjelmien avaimet. Pian tämän jälkeen saatiin selville InterVideo WinDVD:n ja Microsoftin Xbox 360:n HD DVD-soittimen avaimet.
Helmikuussa nimimerkki "arnezami" löysi "processing key" -avaimen, jolla pystyttiin avaamaan mikä tahansa HD DVD tai Blu-ray-elokuva.
Avain vaihdettiin 23. huhtikuuta 2007 jälkeen valmistetuista levyistä.
Uusi avain paljastui lähes välittömästi ja levisi nettiin toukokuussa 2007. Tämän jälkeen nähtiin outo kissa-hiiri-leikki, kun AACS LA vaati Yhdysvaltain DMCA-lakiin perustuen poistamaan netistä kaikki sivut, joilla ko. 128-bittinen luku esiintyi. Tämän vastineeksi avainta lisättiin useiden suosittujen keskustelupalstojen viesteihin.
Aiheesta muualla

Kuvia tai muita tiedostoja aiheesta HD DVD Wikimedia Commonsissa
The Authoritative HD DVD FAQ (Arkistoitu – Internet Archive) by Hugh Bennett
– New technology could nip DVD format war in the bud, Sep 28, 2006
Kondriitti

Kondriitti NWA 869, joka on tyyppiä L4-6. Siinä näkyy kondreja ja metallipalloja
Phnom Penh Kondriitti tyyppiä L6 - 1868
Kondriitti on jyvärakenteinen kivimeteoriitti. Näistä avaruudessa muodostuneista jyvistä käytetään nimitystä kondruuli (Chondrule). Kondriitit eivät ole muuttuneet paljon siihen asteroidiin nähden, josta ne ovat lähtöisin ja koska ne eivät ole koskaan kuumentuneet, ne eivät ole sulaneet. Rakenteessa on siis samanlaisia piirteitä kuin Auringossa ja muussa aurinkokunnassa. Ne ovat myös syntyneet samaan aikaan aurinkokunnan kanssa.
Koostumuksessa on silikaattimineraaleja, joihin on sekoittunut pieniä sulfidi-jyviä sekä metalleista rautaa ja nikkeliä. Yleisiä mineraaleja kondriiteissa ovat myös esimerkiksi maasälpä, oliviini, plagioklaasi ja pyrokseeni.
Kondriitit ovat yleisimpiä meteoriitteja, sillä Maahan pudonneista niitä on noin 86 prosenttia.
Kondriittien luokittelu

Kondriitteja on useita erilaisia. Erot liittyvät meteoriitin alkuperänä olleeseen asteroidiin ja mitä muutoksia kuumeneminen tai vesi ovat aiheuttaneet. Ne jakautuvat tavallisiin, enstatiitti- ja hiilikondriitteihin, joilla molemmilla on vielä lisää alaluokkia.
Kondriittien luokittelu > Hiilikondriitit

Hiilikondriitit ovat peräisin asteroidivyöhykkeellä sijaitsevista tummista asteroideista. Ne ovat muodostuneet jäästä, kivestä, metallista ja hiilipitoisesta orgaanisesta materiaalista. Tavallisesti hiiltä on suunnilleen yksi prosentti kivestä. Kaikkein suurin asteroidi Ceres on luultavasti samaa materiaalia kuin hiilikondriitit.